ਸ. ਸੋਜ਼
ਸ. ਸੋਜ਼ (1939 - 2008) ਪੰਜਾਬੀ ਸਾਹਿਤਕਾਰ ਸੀ। ਅਸਲ ਨਾਂ ਤਾਂ ਉਸਦਾ ਸੋਹਣ ਸਿੰਘ ਸੀ ਪਰ ਲੋਕ ਉਸਨੂੰ ਐੱਸ.ਸੋਜ਼ ਦੇ ਨਾਂ ਨਾਲ ਹੀ ਜਾਣਦੇ ਸਨ। ਉਸ ਨੇ ਆਲੋਚਨਾ ਦੀਆਂ ਤਿੰਨ ਦਰਜਨ ਤੋਂ ਵੱਧ ਕਿਤਾਬਾਂ ਲਿਖੀਆਂ। ਇਸਦੇ ਇਲਾਵਾ ਗਿਆਰਾਂ ਨਾਵਲ, ਇੱਕ ਕਹਾਣੀ ਸੰਗ੍ਰਹਿ, ਦੋ ਕਾਵਿ ਸੰਗ੍ਰਹਿ, ਰੇਖਾ ਚਿਤਰਾਂ ਦੀਆਂ ਦੋ ਕਿਤਾਬਾਂ ਅਤੇ ਚਾਰ ਵੱਡੀਆਂ ਪੁਸਤਕਾਂ ਦਾ ਅਨੁਵਾਦ ਕੀਤਾ। ਸੋਹਣ ਸਿੰਘ ਦਾ ਜਨਮ ਮੋਹਨ ਸਿੰਘ ਉਬਰਾਇ ਦੇ ਘਰ 1939 ਵਿੱਚ ਹੋਇਆ ਸੀ। ਮਹਿੰਦਰਾ ਕਾਲਜ ਪਟਿਆਲਾ ਵਿੱਚ ਅੰਗਰੇਜ਼ੀ ਦਾ ਅਧਿਆਪਕ ਰਿਹਾ।